cyanic-selkie/wikianc huggingface dataset:
ไซโกต
ไซโกตเกิดขึ้นจากการผสมเซลล์สืบพันธุ์สองเพศเสมอ และเป็นขั้นแรกของการเจริญของสิ่งมีชีวิตที่เป็นเอกลักษณ์ โดยปกติไซโกตเกิดขึ้นจากการปฏิสนธิระหว่างเซลล์แฮพลอยด์สองเซลล์ คือ ออวุม (เซลล์สืบพันธุ์เพศเมีย) กับสเปิร์ม (เซลล์สืบพันธุ์เพศผู้) ซึ่งรวมกันเกิดเป็นเซลล์ดิพลอยด์หนึ่งเซลล์ ไซโกตนั้นมีดีเอ็นเอที่มาจากทั้งพ่อและแม่ และให้ข้อมูลพันธุกรรมที่จำเป็นต่อการสร้างสิ่งมีชีวิตใหม่
กีฬาเรือแคนูในโอลิมปิกฤดูร้อน 1948
การแข่งขันเรือแคนูในโอลิมปิกฤดูร้อน 1948 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 14 ที่กรุงลอนดอน สหราชอาณาจักร ระหว่างวันที่ กรกฎาคม -  สิงหาคม พ.ศ. 2491 ซึ่งการแข่งขันกีฬาเรือแคนูครั้งนี้มีการแข่งขันทั้งหมด 9 รายการ คือ ประเภททีมชาย 8 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก  ประเทศ
ขบวนการจารชน โกบัสเตอร์ส
ขบวนการจารชน โกบัสเตอร์ส หรือในชื่อภาษาญี่ปุ่น โทคุเมย์เซ็นไต โกบัสเตอร์ส เป็นละครโทคุซัทสึชุดของซูเปอร์เซ็นไตซีรีส์ ลำดับที่ 36 ของประเทศญี่ปุ่น ออกอากาศครั้งแรกเมื่อวันที่ 26 กุมภาพันธ์ ค.ศ. 2012 ถีงวันที่ 10 กุมภาพันธ์ ค.ศ. 2013 ทางสถานีทีวีอาซาฮี ทุกเช้าวันอาทิตย์ เวลา 7.30 น. - 8.00 น. มีจำนวนตอนทั้งหมด 50 ตอน
ภาพรวม
ขบวนการจารชน โกบัสเตอร์ส เป็นผลงานลำดับที่ 36 ของซูเปอร์เซ็นไตซีรีส์ โดยเนื้อเรื่องได้ถูกกำหนดเป็นโลกคู่ขนาน แต่ก็ได้มีการเชื่อมโยงเนื้อหาระหว่างผลงานอื่นอย่าง ตำรวจอวกาศเกียบัน THE MOVIE เข้ามาอีกด้วย
ทั้งนี้ซีรีส์ดังกล่าวได้นำองค์ประกอบที่เกี่ยวข้องกับพาวเวอร์เรนเจอร์ เข้ามาใช้ในเรื่องนี้ตั้งแต่คำว่า เมกาซอร์ด และ มอร์ฟฟิน แต่ความหมายของคำศัพท์ที่ปรากฏนั้นแตกต่างกันเล็กน้อยในซีรีส์ที่ถูกอ้างอิงมาใช้
เนื้อเรื่อง
ปีค.ศ. 1999 มนุษย์ได้มีการสร้างคอมพิวเตอร์ควบคุมพลังงานที่มีชื่อว่า เอเนอร์ทรอน (エネトロン) ขึ้นมา เพื่อประโยชน์ของมนุษยชาติและทำให้ชีวิตของมนุษย์สะดวกสบายมากกว่าเดิม แต่แล้วพลังงานบางส่วนได้ติดเชื้อไวรัสที่ทำให้เกิดการสร้างพลังงานความชั่วร้ายที่ถูกเรียกว่า เมซไซอา ที่ต้องการจะใช้เวลามากกว่ามนุษย์และสร้างโลกที่สร้างขึ้นสำหรับคอมพิวเตอร์โดยตั้งกลุ่มของตนขึ้นมาในนาม วาร์กราส
ในปัจจุบัน กลุ่มผู้สร้างเอเนอร์ทรอนได้จัดตั้งองค์กรศูนย์จัดการพลังงานขึ้นมาพร้อมกับสร้างทีมหน่วยสอดแนมที่มีชื่อว่า โกบัสเตอร์ส และผู้ช่วย บัดดี้ดรอยด์ เพื่อต่อกรกับ เมไซอาและเหล่าลูกน้องของวาร์กราสเพื่อป้องกันการรุกรานของไวรัสที่มีผลต่อเอเนอร์ทรอน
ขบวนการจารชน โกบัสเตอร์ส
ขบวนการจารชน โกบัสเตอร์ส คือ กลุ่มจารชนที่ใช้ความสามารถพิเศษต่างๆ ในภารกิจปราบปรามเหล่าวาร์กราส และ ปกป้องเอเนอร์ตรอนให้รอดพ้นจากแผนการของวาร์กราสโดยสมาชิกหลักได้รับโปรแกรมวัคซีนที่ฝังอยู่ในร่างกายของพวกเขามาเมื่อ 13 ปีก่อน โดยกลุ่มแรกที่ได้รับการทดลองติดตั้งวัคซีนได้แก่ ฮิโรมุ, ริวจิ และ โยโกะ มีสมาชิกหลัก 3 คนและสมาชิกเสริมอีก 2 คน
ภารกิจสหประชาชาติในซูดานใต้
ภารกิจสหประชาชาติในซูดานใต้ (United Nations Mission in South Sudan; อักษรย่อ: UNMISS) เป็นภารกิจรักษาสันติภาพแห่งสหประชาชาติครั้งล่าสุดสำหรับประเทศซูดานใต้ที่เพิ่งเป็นเอกราช ซึ่งเป็นเอกราชเมื่อวันที่ 9 กรกฎาคม ค.ศ. 2011 ภารกิจรักษาสันติภาพของสหประชาชาติในสาธารณรัฐซูดานใต้ ซึ่งใช้อักษรย่อ UNMISS ก่อตั้งขึ้นเมื่อวันที่ 8 กรกฎาคม ค.ศ. 2011 โดยข้อมติคณะมนตรีความมั่นคงแห่งสหประชาชาติ 1996 (ค.ศ. 2011) ภารกิจนี้มีขึ้นตั้งแต่เดือนธันวาคม ค.ศ. 2016 โดยมีเดวิด เชียเรอร์ ซึ่งเป็นผู้แทนพิเศษของเลขาธิการ ที่สืบตำแหน่งต่อจากเอลเลน มาร์เกรธ ลอจ ตั้งแต่เดือนสิงหาคม ค.ศ. 2015 มีเจ้าหน้าที่ทั้งหมด 12,523 นาย (ทหาร 11,350 นาย และตำรวจ 1,173 นาย) โดยมีสำนักงานใหญ่ตั้งอยู่ที่จูบา ซึ่งเป็นเมืองหลวงของประเทศซูดานใต้
ขบวนการจารชน โกบัสเตอร์ส
ขบวนการจารชน โกบัสเตอร์ส
ในการต่อสู้ของวาร์กราส ช่วงเวลาก่อนที่จะต่อสู้ได้บอกแนะนำตัวสมาชิกแต่ละคน หลังจากที่ประกาศชื่อครบแล้วใช้คำพูดว่า บัสเตอร์ส เรดดี้...โก! (バスターズ、レディー…、ゴー！) หลังจากปราบเมตารอยด์ได้สำเร็จใช้คำพูดว่า ลบล้างเสร็จสิ้น (削除完了) และหลังจากปราบหุ่นเมกาซอร์ดลงได้สำเร็จใช้คำพูดว่า ชัทดาวน์เสร็จสิ้น (シャットダウン完了)
ภารกิจสหประชาชาติในซูดานใต้
อำนาจที่ได้รับมอบหมาย
อำนาจที่ได้รับมอบหมายของภารกิจสหประชาชาติในซูดานใต้ ประกอบด้วย:
ภารกิจนี้ได้รับการก่อตั้งโดยข้อมติคณะมนตรีความมั่นคง 1996 และขยายไปถึงวันที่ 15 กรกฎาคม ค.ศ. 2013 โดยข้อมติ 2057
พายุเฮอริเคนแครอล (พ.ศ. 2497)
พายุเฮอริเคนแครอล (Hurricane Carol) เป็นหนึ่งในพายุหมุนเขตร้อนที่เลวร้ายที่สุดที่ส่งผลกระทบต่อ Connecticut และ Rhode Island ในสหรัฐอเมริกา พัฒนามาจากคลื่นเขตร้อนใกล้กับหมู่เกาะบาฮามาสเมื่อวันที่ 25 สิงหาคม พ.ศ. 2497 และค่อยๆแข็งขึ้นเมื่อเคลื่อนไปทางตะวันตกเฉียงเหนือ เมื่อวันที่ 27 สิงหาคม แครอลเร่งความเร็วลมไปถึง 105 ไมล์ต่อชั่วโมง (165 กม./ชม.) แต่ลดลงเนื่องจากการเคลื่อนที่หันไปทางทิศตะวันตกเฉียงเหนือ หลังแรงโน้มถ่วงของพายุเฮอร์ริเคนหันไปทางทิศตะวันออกเฉียงเหนือแครอลก็ทวีความรุนแรงขึ้นเป็นพายุเฮอริเคนขนาดใหญ่ ขณะที่ขนานกับมหาสมุทรแอตแลนติกกลางและตะวันออกเฉียงใต้ของสหรัฐอเมริกา พายุที่ทำให้เกิดลมแรงทำให้เกิดน้ำท่วมเล็กน้อยและความเสียหายต่อบ้านใน North Carolina, Virginia, Washington DC, Delaware และ New Jersey พายุเฮอริเคนได้เร่งไปทางทิศเหนือ-ตะวันออกเฉียงเหนือและทำให้เกิดแผ่นดินถล่มทางทิศตะวันออกของเกาะลองในนิวยอร์ก และจากนั้นไปทางตะวันออกของ Connecticut ในวันที่ 31 สิงหาคม โดยมีลมเร็วประมาณ 110 ไมล์ต่อชั่วโมงและมีความดันบรรยากาศใกล้ 956 mb ต่อมาเปลี่ยนเป็นไซโคลนเขตร้อนที่ New Hampshire เมื่อวันที่ 31 สิงหาคม พ.ศ. 2497
ขบวนการจารชน โกบัสเตอร์ส
บัดดี้ดรอยด์
บัดดี้ดรอยด์ (バディロイド) คือ หุ่นยนต์คู่หูของโกบัสเตอร์ส ที่ถูกสร้างขึ้นพร้อมกับโปรแกรมวัคซีน แอนตี้เมต้าไวรัส ในปี 1999 มีต้นแบบมาจากสัตว์ชนิดต่างๆ ทำหน้าที่ในการสนับสนุนการโจมตีของโกบัสเตอร์ส มีความสามารถที่หลากหลายตามลักษณะของสัตว์ที่ถูกนำมาใช้เป็นต้นแบบนั้นๆ
ภารกิจสหประชาชาติในซูดานใต้
อำนาจที่ได้รับมอบหมาย
ตามหมวดที่ 7 ของกฎบัตรสหประชาชาติ ภารกิจรักษาสันติภาพเกี่ยวข้องกับการปกป้องพลเรือน และดังนั้นจึงไม่ได้รับคำสั่งให้เข้าร่วมในการป้องกันดินแดนซูดานใต้หรืออธิปไตยของอาณาเขตดังกล่าว (เปรียบเทียบกับสงครามชายแดนซูดานใต้–ซูดาน ค.ศ. 2012)
ตำแหน่งผู้นำ
ผู้บัญชาการกองกำลัง
การประกอบกำลัง
ข้อมติ 2132 (24 ธันวาคม ค.ศ. 2013) ของคณะมนตรีความมั่นคงแห่งสหประชาชาติ ได้มอบอำนาจการประกอบกำลังทางทหารถึง 12,500 นาย และการประกอบกำลังของตำรวจถึง 1,323 นาย
ประเทศอินเดียได้จัดส่งกองกำลัง 2,237 นาย และมีรองผู้บัญชาการกองกำลังคือ พลจัตวา อษิต มิสทรี จากประเทศอินเดีย ขณะที่ผู้บัญชาการกองกำลังคือ พลตรี เดลาลี จอห์นสัน ซากี จากประเทศกานา สำหรับผู้มีส่วนร่วมอื่น ๆ ของกองกำลัง ได้แก่ ออสเตรเลีย, บังกลาเทศ, เบลารุส, เบนิน, โบลิเวีย, บราซิล, กัมพูชา, แคนาดา, จีน, เดนมาร์ก, อียิปต์, เอลซัลวาดอร์, ฟีจี, เยอรมนี, กานา, กัวเตมาลา, กินี, อินเดีย, อินโดนีเซีย, ญี่ปุ่น, จอร์แดน, เคนยา, คีร์กีซสถาน, มาลี, มองโกเลีย, นามิเบีย, เนปาล, เนเธอร์แลนด์, นิวซีแลนด์, ไนจีเรีย, นอร์เวย์, ปาปัวนิวกินี, ปารากวัย, เปรู, โปแลนด์, สาธารณรัฐเกาหลี, โรมาเนีย, สหพันธรัฐรัสเซีย, รวันดา, เซเนกัล, ศรีลังกา, สวีเดน, สวิตเซอร์แลนด์, ติมอร์-เลสเต, โตโก, ยูกันดา, ยูเครน, สหราชอาณาจักร, สหสาธารณรัฐแทนซาเนีย, สหรัฐ, เวียดนาม, เยเมน, แซมเบีย และซิมบับเว
ขบวนการจารชน โกบัสเตอร์ส
บัสเตอร์แมชชีน
บัสเตอร์แมชชีน (バスターマシン) คือ พาหนะขนาดยักษ์ของโกบัสเตอร์ส เมื่อทำการรวมร่างบัดดี้ดรอยด์ จะทำเปลี่ยนรูปแบบได้หลากหลาย เช่น บัสเตอร์วีฮิเคิล รูปแบบยานพาหนะ และ บัสเตอร์แอนิมอล รูปแบบหุ่นยนต์สัตว์ (เมื่อทำการเปลี่ยนโหมดจะกดรหัส GB3 ที่คีย์บอร์ดระบบสัมผัส)
ภารกิจสหประชาชาติในซูดานใต้
การประกอบกำลัง
ส่วนตำรวจได้รับการสนับสนุนโดย แอลจีเรีย, แอลเบเนีย, อาร์เจนตินา, บังกลาเทศ, บอสเนียและเฮอร์เซโกวีนา, บราซิล, แคนาดา, จีน, เอลซัลวาดอร์, เอธิโอเปีย, ฟีจี, ฟินแลนด์, แกมเบีย, เยอรมนี, กานา, อินเดีย, เคนยา, คีร์กีซสถาน, มาเลเซีย, นามิเบีย, เนปาล, เนเธอร์แลนด์, ไนจีเรีย, นอร์เวย์, โอมาน, ฟิลิปปินส์, สหพันธรัฐรัสเซีย, รวันดา, ซามัว, เซเนกัล, เซเชลส์, เซียร์ราลีโอน, แอฟริกาใต้, ศรีลังกา, สวีเดน, สวิตเซอร์แลนด์, ไทย, ตุรกี, ยูกันดา, ยูเครน, สหรัฐ, แซมเบีย และซิมบับเว
ค.ศ. 2012
ในการกล่าวสุนทรพจน์เดือนกรกฎาคม ค.ศ. 2012 หนึ่งวันหลังจากที่ขยายภารกิจ ฮิลเด เอฟ. จอห์นสัน ได้กล่าวในจูบาเกี่ยวกับความก้าวหน้าของภารกิจสหประชาชาติในซูดานใต้ จอห์นสันได้กล่าวถึงการคุ้มครองภารกิจของพลเรือนและการจัดทำเอกสารรวมถึงการตรวจสอบเหตุการณ์ เขายังกล่าวถึงการโจมตีชาวนูเออร์ในเดือนมกราคม ค.ศ. 2012 ที่รัฐจงเลย โดยปฏิบัติการของภารกิจสหประชาชาติในซูดานใต้ ต่อการปรับใช้กองกำลังรักษาสันติภาพและแจ้งเตือนรัฐบาลซูดานใต้ อันส่งผลให้ "พลเรือนนับพันชีวิต [กำลัง] ได้รับการช่วยเหลือแล้ว" ตลอดจนความคืบหน้าในด้านต่าง ๆ เช่น การควบคุมดูแล, ความเทียงธรรม และระบอบประชาธิปไตย
เมื่อวันที่ 21 ธันวาคม ค.ศ. 2012 เฮลิคอปเตอร์พลเรือนของภารกิจสหประชาชาติในซูดานใต้ได้ถูกยิงตกในรัฐจงเลย มีผู้เสียชีวิตทั้งหมดห้าคน ซึ่งนับรวมลูกเรือชาวรัสเซียสี่คนบนเฮลิคอปเตอร์ที่ถูกฆ่าตาย
ขบวนการจารชน โกบัสเตอร์ส
บัสเตอร์แมชชีน
ส่วน BC-04 และ SJ-05 จะถูกส่งออกมาจากส่วนหนึ่งของสถานบันเคลื่อนย้ายมิติ ที่ติดอยู่ในมิติย่อย โดยสแต็กบัสเตอร์ทำการเรียกบัสเตอร์แมชชีน พร้อมกับบอกพิกัดไปยังศูนย์วิจัยและส่งผ่านประตูมิติที่ถูกสร้างขึ้นจากเศษซากของศูนย์วิจัย
ภารกิจสหประชาชาติในซูดานใต้
ค.ศ. 2013
เมื่อวันที่ 9 เมษายน กองกำลังภารกิจสหประชาชาติในซูดานใต้ชาวอินเดียห้าคนและพนักงานพลเรือนสหประชาชาติเจ็ดคน (เจ้าหน้าที่ของสหประชาชาติสองคนและผู้รับเหมาอีกห้าคน) ได้ถูกสังหารจากการซุ่มโจมตีของกบฏ ที่รัฐจงเลยในขณะที่กำลังคุ้มกันขบวนสหประชาชาติระหว่างพีบอร์และบอร์ ผู้ปฏิบัติงานสหประชาชาติอีกเก้าคน ทั้งทหารและพลเรือน ได้รับบาดเจ็บและบางส่วนยังคงสูญหายไป พลเรือนสี่รายที่ถูกสังหารเป็นผู้รับเหมาชาวเคนยาที่ทำงานเจาะหลุมเจาะน้ำ หนึ่งในทหารที่เสียชีวิตเป็นทหารยศพันโท และหนึ่งในผู้บาดเจ็บเป็นทหารยศร้อยเอก ตามที่โฆษกกองทัพซูดานใต้เผย ขบวนถูกโจมตีโดยกองกำลังกบฏของเดวิด เยา เยา ที่พวกเขาเชื่อว่าได้รับการสนับสนุนจากรัฐบาลซูดาน ฝ่ายภารกิจสหประชาชาติในซูดานใต้กล่าวว่าบุคคลติดอาวุธ 200 นายมีส่วนร่วมในการโจมตี และขบวนของพวกเขาได้รับการคุ้มกันโดยกองกำลังรักษาสันติภาพของสหประชาชาติชาวอินเดีย 32 นาย ส่วนผู้โจมตีมีการติดตั้งระเบิดซึ่งขับเคลื่อนด้วยจรวด
ขบวนการจารชน โกบัสเตอร์ส
บัสเตอร์แมชชีน
!colspan="7"|บัสเตอร์วิเคิล / บัดดี้วิเคิล ! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง ! CB-01 ชีต้าร์ ! CB-01 ชีต้า (ไม่เชื่อมต่อกับนิค) ! GT-02 กอริลล่า ! GT-02 กอริลล่า (ไม่เชื่อมต่อกับกอริซากิ) ! RH-03 แรบบิท ! RH-03 แรบบิท (ไม่เชื่อมต่อกับอุซาดะ) ! BC-04 บีเทิล ! SJ-05 สแต็กบีเทิล ! LT-06 ทาเทกามิไลโอ ! FS-0O ฟร็อก !colspan="7"|บัสเตอร์แอนิมอล / บัดดี้แอนิมอล ! ชื่อ !! น้ำหนัก !! ความกว้าง !! ความยาว !! น้ำหนัก !! ความเร็ว !! แรงกำลัง ! CB-01 ชีต้าห์ ! GT-02 กอริลล่า ! RH-03 แรบบิท ! BC-04 บีทเทิล ! SJ-05 สแต็กบีเทิล ! LT-06 ทาเทกามิไลโอ ! FS-0O ฟร็อก
ภารกิจสหประชาชาติในซูดานใต้
ค.ศ. 2013
โฆษกของสหประชาชาติกล่าวว่าการต่อต้านอย่างรุนแรงจากกองกำลังรักษาสันติภาพของอินเดียทำให้กลุ่มกบฏถอนกำลังและช่วยชีวิตพลเรือนได้เป็นจำนวนมาก เลขาธิการสหประชาชาติ พัน กี-มุน เรียกว่าการฆ่าเป็นอาชญากรรมสงคราม และเรียกร้องให้นำผู้กระทำผิดมาสู่กระบวนการยุติธรรม ส่วนผู้ช่วยเลขาธิการสหประชาชาติ แอนโทนี แบนบิวรี ยกย่องความกล้าหาญของทหารอินเดีย และนายกรัฐมนตรีอินเดีย มันโมหัน สิงห์ ได้จ่ายเงินบรรณาการของเขาให้แก่ "ทหารผู้กล้าหาญ" กำลังพลของกองทัพบกอินเดียประมาณ 2,200 นายได้รับการเคลื่อนกำลังพลสู่ประเทศซูดานใต้ ในฐานะส่วนหนึ่งของภารกิจสหประชาชาติในซูดานใต้
ความพยายามรัฐประหาร
การต่อสู้ที่แผ่ขยายเป็นผลมาจากความพยายามรัฐประหารในประเทศซูดานใต้ ค.ศ. 2013 ที่นำมาสู่การเสียชีวิตของผู้รักษาสันติภาพของอินเดียสองราย ขณะที่ทหารอีกคนหนึ่งได้รับบาดเจ็บที่อาโคโบ รัฐจงเลย ในวันที่ 19 ธันวาคม ส่วนวันที่ 24 ธันวาคม คณะมนตรีความมั่นคงแห่งสหประชาชาติ ได้ลงคะแนนให้มีกองกำลังเกือบสองเท่าของที่มีอยู่จำนวน 7,600 นายในภารกิจนี้ ร่วมกับกองกำลังอีกประมาณ 6,000 นายที่จะมีการเพิ่ม
ขบวนการจารชน โกบัสเตอร์ส
เมกาซอร์ด / บัดดี้ซอร์ด
! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง ! โกบัสเตอร์เอซ ! โกบัสเตอร์เอช สแต็กคัสต้อม ! โกบัสเตอร์บีท ! ทาเทกามิไลโอ
ภารกิจสหประชาชาติในซูดานใต้
ความพยายามรัฐประหาร
เลขาธิการสหประชาชาติได้แสดงความกังวลเป็นอย่างยิ่ง ถึงกรณีที่พนักงานขององค์การสหประชาชาติถูกคุกคามจากบอดีการ์ดติดอาวุธของรัฐมนตรีว่าการกระทรวงสารสนเทศอาวุโส ที่ต้องการเข้าสู่ค่ายภารกิจของสหประชาชาติซึ่งพลเรือนใช้เป็นที่หลบภัย หลังจากเหตุการณ์นี้ ประธานาธิบดี ซัลวา กีร์ กล่าวหาว่าสหประชาชาติปกป้องกองกำลังฝ่ายค้านติดอาวุธในภารกิจของสหประชาชาติ ซึ่งสหประชาชาติได้ปฏิเสธ ซัลวา กีร์ ยังกล่าวหาอีกว่าองค์การสหประชาชาติพยายามเข้าควบคุมตำแหน่งผู้นำของเขา
สมาคมฟุตบอลอียิปต์
สมาคมฟุตบอลอียิปต์ (الإتحاد المصري لكرة القدم, Egyptian Football Association) เป็นหน่วยงานที่กำกับดูแลฟุตบอลในประเทศอียิปต์ มีสำนักงานใหญ่ตั้งอยู่ที่ไคโร ก่อตั้งขึ้นเมื่อปี พ.ศ. 2464 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศอียิปต์รวมถึงฟุตบอลทีมชาติอียิปต์
ภารกิจสหประชาชาติในซูดานใต้
ค.ศ. 2014
ในวันพฤหัสบดีที่ 17 เมษายน ค.ศ. 2014 มีผู้เสียชีวิต 58 รายและบาดเจ็บอย่างน้อย 100 คนเมื่อกลุ่มติดอาวุธบุกเข้าโจมตีฐานทัพสหประชาชาติในเมืองบอร์ ผู้คนจำนวนมากที่แกล้งทำเป็นว่าพวกเขากำลังเยี่ยมชมฐานเพื่อนำเสนอความสงบสุขได้เปิดฉากยิงใส่พลเรือนจำนวน 5,000 คนที่พักพิงในฐานทัพสหประชาชาติ ในบรรดาผู้เสียชีวิต 48 คนเป็นพลเรือนในขณะที่ 10 คนเป็นผู้โจมตี ความรุนแรงสะท้อนให้เห็นถึงความตึงเครียดระหว่างชนเผ่าดินคา และนูเออร์ โดยก่อนการโจมตี ฝูงชนท้องถิ่นดินคา ได้เรียกร้องให้ผู้ลี้ภัยชาวนูเออร์จำนวนนับพันในค่ายพักแรมย้ายไปที่อื่น
ขบวนการจารชน โกบัสเตอร์ส
วาร์กราส
วาร์กราส (ヴァグラス) เป็นกลุ่มศัตรูที่ถูกสร้างจากไวรัสคอมพิวเตอร์โดยผู้นำคือเมซไซอา โดยอาศัยฐานทัพในศูนย์วิจัยการถ่ายโอนในอดีตที่ได้รับความเสียหายและเปลี่ยนแปลงไปโดยล่องลอยอยู่พื้นที่มิติย่อย
ภารกิจสหประชาชาติในซูดานใต้
ค.ศ. 2014
เลขาธิการสหประชาชาติ พัน กี-มุน กล่าวย้ำว่าการโจมตีกองกำลังรักษาสันติภาพของสหประชาชาติเป็น "อาชญากรรมสงคราม" ส่วนคณะมนตรีความมั่นคงแห่งสหประชาชาติได้แสดงความคิดต่อการโจมตีว่าเป็น "การกระทำที่โหดเหี้ยม" โดยกล่าวว่า:
สมาชิกของคณะมนตรีความมั่นคงแสดงความไม่พอใจในการโจมตีครั้งล่าสุดโดยกลุ่มติดอาวุธในซูดานใต้ ที่กำหนดเป้าหมายไปที่พลเรือนอย่างจงใจเช่นเดียวกับที่ตั้งภารกิจสหประชาชาติในซูดานใต้ (UNMISS) รวมทั้งบุคลากร โดยเฉพาะอย่างยิ่งเมื่อวันที่ 17 เมษายนที่โจมตีประสมภารกิจสหประชาชาติในซูดานใต้ ที่เมืองบอร์ ส่งผลให้มีผู้เสียชีวิตและบาดเจ็บ รวมถึงผู้ที่แสวงหาที่พักพิงและการคุ้มครองของสหประชาชาติ และการโจมตีเมื่อวันที่ 14 เมษายนในเมืองเบนติวกับรัฐยูนิตีสเตต
สมาชิกของคณะมนตรีความมั่นคงประณามการกระทำเหล่านี้อย่างรุนแรง และเน้นย้ำว่าการโจมตีพลเรือนรวมถึงเจ้าหน้าที่รักษาสันติภาพของสหประชาชาติอาจเป็นอาชญากรรมสงคราม
ในเดือนมิถุนายน ค.ศ. 2014 ประเทศเวียดนามได้เข้าร่วมภารกิจสหประชาชาติในซูดานใต้ ในฐานะภารกิจรักษาสันติภาพเป็นครั้งแรก โดยการส่งเจ้าหน้าที่จากกองทัพประชาชนเวียดนาม
ขบวนการจารชน โกบัสเตอร์ส
รายชื่อตอน
ชื่อตอนของโกบัสเตอร์สจะถูกนับเป็น Mission ตามด้วยเลขจำนวนตอนยกเว้นตอนสุดท้ายที่เขียนว่า Final
ภารกิจสหประชาชาติในซูดานใต้
ค.ศ. 2015
ในฐานะที่เป็นส่วนหนึ่งของภารกิจในการรายงานเรื่องสิทธิมนุษยชน ภารกิจสหประชาชาติในซูดานใต้ได้เผยแพร่รายงานเมื่อกลาง ค.ศ. 2015 ในข้อกล่าวหาเรื่องความรุนแรงโดยกองทัพปลดแอกประชาชนซูดาน (SPLA) และกลุ่มติดอาวุธที่เกี่ยวข้องในรัฐยูนิตีสเตต รายงานดังกล่าวอ้างถึงพยานในเรื่องการลักพาตัว, การข่มขืน รวมถึงผู้คนถูกฆ่าและเผาทั้งเป็นในที่อยู่อาศัย
ภารกิจสหประชาชาติในซูดานใต้ยังคงดิ้นรนเพื่อรับมือกับประชากรจำนวนมากของผู้พลัดถิ่นภายในที่อาศัยอยู่ในพื้นที่ 'ปฏิบัติการเพื่อพิทักษ์พลเรือน' (PoC) ใน ค.ศ. 2015 ภารกิจดังกล่าวถูกกล่าวหาในเดือนพฤษภาคม ค.ศ. 2015 ของความล้มเหลวในการรักษาความปลอดภัยรอบพื้นที่ปฏิบัติการเพื่อพิทักษ์พลเรือนเบนทิว ระหว่างการขยายตัวของพื้นที่ซึ่งนำโดยองค์การระหว่างประเทศเพื่อการโยกย้ายถิ่นฐาน
ขบวนการจารชน โกบัสเตอร์ส
การออกอากาศ
ขบวนการจารชน โกบัสเตอร์ส ออกอากาศทุกวันอาทิตย์ เวลา 7.30 น. - 8.00 น. ทางสถานีโทรทัศน์ทีวีอาซาฮิ
ภารกิจสหประชาชาติในซูดานใต้
ค.ศ. 2016
พัน กี-มุน ขอให้มีการสอบสวนอิสระเกี่ยวกับการเคลื่อนกำลังพล หลังจากรายงานว่าเมื่อวันที่ 11 กรกฎาคม กองทหารซูดานใต้อาละวาดผ่านเมืองหลวง โดยสังหารและข่มขืนพลเรือนรวมถึงเจ้าหน้าที่ช่วยเหลือต่างประเทศ เหตุการณ์ดังกล่าวเกิดขึ้นหลังจากสามวันของการต่อสู้ระหว่างทหารที่ภักดีต่อประธานาธิบดี ซัลวา กีร์ กับทหารที่เข้าข้างกับอดีตรองประธานาธิบดี รีค มาชาร์ ซึ่งส่งผลให้มีพลเรือนเสียชีวิต 300 คน และจ้าหน้าที่รักษาสันติภาพของสหประชาชาติสองคน ภายใต้การนำโดย แปทริค กอมมาร์ท การสอบสวนพบว่ากองกำลังประสบความระส่ำระสายและการขาดภาวะผู้นำ พัน กี-มุน ร้องขอเมื่อวันที่ 1 พฤศจิกายน ว่าพลโท จอห์นสัน โมกัว คิมานี ออนดีกี ผู้บัญชาการกองทัพเคนยา จะถูกเปลี่ยนคนโดยเร็วที่สุด วันรุ่งขึ้น กระทรวงการต่างประเทศเคนยากล่าวหาว่าสหประชาชาติใช้ออนดีกีเป็นแพะรับบาป และประกาศว่าจะถอนกองกำลังทั้งหมดออกจากประเทศซูดานใต้
หัวหน้าภารกิจสหประชาชาติในซูดานใต้ เอลเลน มาร์เกรธ ลอจ เสร็จภารกิจเมื่อเดือนพฤศจิกายน ค.ศ. 2016 และได้รับการแทนที่โดยเดวิด เชียเรอร์
ขบวนการจารชน โกบัสเตอร์ส
การออกอากาศ
ในส่วนประเทศไทย ลิขสิทธิ์ในการจำหน่ายและออกอากาศเป็นของบริษัทโรส เอ็นเตอร์เทนเมนท์ คอร์ปอเรชั่น โดยใช้ชื่อว่า ขบวนการจารชน โกบัสเตอร์ส ออกอากาศทางสถานีโทรทัศน์ดิจิตอลช่อง BIG (ปัจจุบันคือจีเอ็มเอ็ม 25) เมื่อช่วงปี พ.ศ. 2556 ทุกวันเสาร์และอาทิตย์เวลา 8:30 น. - 9:00 น. แต่ออกอากาศไม่จบ และออกอากาศทางสถานีดาวเทียม แก๊งการ์ตูนแชนเนล เมื่อวันที่ 4 ตุลาคม พ.ศ. 2556 ทุกเย็นวันศุกร์ 18.00 - 18.30 น. อย่างไรก็ตามเมื่อปี พ.ศ. 2564 การ์ตูนคลับมีเดียได้ซื้อลิขสิทธิ์ต่อจากโรส โดยเผยแพร่ผ่านทางช่องยูทูบ Cartoon Club Channel เผยแพร่ทุกวันพฤหัสบดี ถึง วันอาทิตย์ เวลา 16:00 น.
ภารกิจสหประชาชาติในซูดานใต้
ค.ศ. 2017
เจ้าหน้าที่รักษาสันติภาพของญี่ปุ่นออกจากประเทศซูดานใต้ โดยสิ้นสุดห้าปีของการมอบอำนาจภายใต้ภารกิจสหประชาชาติในซูดานใต้ การถอนดังกล่าวเกิดขึ้นในเดือนเมษายน ค.ศ. 2017 ตามด้วยการถอนสองครั้งในเดือนพฤษภาคม โดยหัวหน้าคณะรัฐมนตรีซูงะปฏิเสธว่าเกิดจากปัญหาด้านความปลอดภัย
การประจำการของพวกเขาเป็นส่วนหนึ่งของความพยายามของรัฐบาลอาเบะในการส่งเสริมกฎหมายใหม่เพื่อให้เจ้าหน้าที่รักษาสันติภาพของญี่ปุ่นสามารถแทรกแซงได้ง่าย เช่น การช่วยเหลือเพื่อนผู้รักษาสันติภาพและพลเรือนที่ทำงานภายใต้อาณัติของภารกิจสหประชาชาติในซูดานใต้
ในเดือนธันวาคม ค.ศ. 2017 ภารกิจนี้ได้ปิดดำเนินการสถานที่คุ้มครองพลเรือน (PoC) แห่งแรกในเมืองเมืองเมลัตหลังจากผู้พลัดถิ่นภายในประเทศขอกลับบ้านด้วยความสมัครใจ
ใน ค.ศ. 2017 สหราชอาณาจักรได้เริ่มปฏิบัติการเทรนตันเทรนตัน โดยการส่งกำลังพลกว่า 300 นายเพื่อสนับสนุนภารกิจสหประชาชาติในซูดานใต้ ได้ข้อสรุปใน ค.ศ. 2020
ค.ศ. 2021
เมื่อวันที่ 15 มกราคม ค.ศ. 2021 อังตอนียู กูแตรึช เลขาธิการสหประชาชาติได้ประกาศแต่งตั้งเฮย์ซอมเป็นผู้แทนพิเศษและหัวหน้าคณะผู้แทนภารกิจสหประชาชาติในซูดานใต้ (UNMISS)
คำวิจารณ์และการแทรกแซงระหว่างประเทศซึ่งเลือกได้
ตามที่ระบุไว้ ภารกิจสหประชาชาติในซูดานใต้มีอยู่ในประเทศตั้งแต่ได้รับเอกราชใน ค.ศ. 2011 อย่างไรก็ตาม ตามที่แสดงให้เห็นตลอดประวัติของภารกิจ มีเหตุการณ์จำนวนมากที่ชี้ไปที่การไร้ความสามารถของกองกำลังรักษาสันติภาพในการปกป้องพลเรือน โดยทั่วไป นักวิชาการเช่น ไวน์สไตน์ ตั้งคำถามถึงประสิทธิผลของภารกิจรักษาสันติภาพ และไม่ยากที่จะพบ "ความล้มเหลว" ในการรักษาสันติภาพท่ามกลางภารกิจรักษาสันติภาพจำนวนมากที่ดำเนินการในประวัติศาสตร์ของสหประชาชาติ แม้ว่าจะเป็นไปไม่ได้ที่จะสร้างข้อโต้แย้งสำหรับการประเมิน รวมถึงประเมินภารกิจการรักษาสันติภาพและประสิทธิผล – นั่นคือ เราไม่ทราบว่าสถานการณ์ในซูดานใต้จะเป็นอย่างไร หากสหประชาชาติจะไม่ส่งกองกำลังรักษาสันติภาพ – บทความที่ตีพิมพ์ในเดอะนิวยอร์กไทมส์ได้เรียกร้องให้มีการแทรกแซงระหว่างประเทศซึ่งเลือกได้สำหรับซูดานใต้ ด้วยเหตุนี้ ทางเลือกอื่นสำหรับการแทรกแซงระหว่างประเทศจึงมีจำนวนมาก บทความดังกล่าวกล่าวถึงการเป็นผู้ดูแลผลประโยชน์ว่าเป็นวิธีแก้ปัญหาความโกลาหลรุนแรงในซูดานใต้ รูปแบบของการแทรกแซงระหว่างประเทศนี้ได้รับการกล่าวถึงอย่างเด่นชัดโดยพีรอนและเลทิน
ผู่หนิง
ผู่หนิง ในภาษาจีนกลาง หรือ โผวเล้ง ในภาษาแต้จิ๋ว (เพ็งอิม: pou2 lêng5) เป็นนครระดับอำเภอที่อยู่ภายใต้การปกครองของนครระดับจังหวัดเจียหยาง (เก๊กเอี๊ย) ตั้งอยู่ทางตะวันตกเฉียงใต้ของมณฑลกวางตุ้ง ประเทศจีน นครผู่หนิงมีฐานะเป็นนครระดับกิ่งจังหวัดด้วย ซึ่งมีอำนาจในการบริหารด้านเศรษฐกิจเทียบเท่ากับนครระดับจังหวัด
นครผู่หนิงมีประชากรตามทะเบียนราษฎร์ประมาณ 2,508,900 คน ทำให้เป็นนครระดับอำเภอที่มีประชากรตามทะเบียนราษฎร์มากที่สุดในประเทศจีน ในจำนวนนี้เป็นประชากรที่อยู่อาศัยในตัวเมืองประมาณ 581,900 คน นอกจากนี้ ผู่หนิงยังเป็นถิ่นฐานบรรพบุรุษของชาวจีนโพ้นทะเลจำนวนมาก
อำเภอผู่หนิงก่อตั้งขึ้นเมื่อ ค.ศ. 1563 ในสมัยราชวงศ์หมิง (รัชศกจักรพรรดิเจียจิ้งปีที่ 42) อำเภอผู่หนิงได้รับการจัดตั้งให้เป็นนครระดับอำเภอเมื่อ ค.ศ. 1993
นครผู่หนิงแบ่งการปกครองออกเป็น 7 แขวง (ใจกลางเมือง), 18 เมือง (เมืองรอบนอก), และ 1 ตำบล (พื้นที่ชนบท)
ละอองดาว สกาวเดือน
ละอองดาว-สกาวเดือน เป็นนักร้องลูกทุ่ง คู่แฝดที่ประสบความสำเร็จมากที่สุดของไทย เกิดวันอังคารที่ 2 พฤศจิกายน พ.ศ. 2491 คลอดห่างกันประมาณ 10 นาที จากเด็กตระเวนประกวดร้องเพลงตามงานวัดต่าง ๆ จนเป็นที่เลื่องลือไปทั้งจังหวัด สู่นักร้องเพลงลูกทุ่งคู่แฝดที่ร้องเพลงได้ถูกใจคนทั้งประเทศได้เท่าคู่นี้
ประวัติ
ละอองดาว-สกาวเดือน เป็นชื่อที่ครูสุรพล สมบัติเจริญเป็นผู้ตั้งให้เพื่อนใช้ในการแสดงเท่านั้น ชื่อ นามสกุล จริงคือ จำปี – จำปา โสธรบุญ เป็นคนบางน้ำเปรี้ยว จังหวัดฉะเชิงเทรา พ่อแม่เป็นชาวนา มีลูกถึง 13 คน และมีแฝดคู่เดียว สองพี่น้องฝาแฝดเรียนหนังสือแค่ชั้น ป.4 ที่โรงเรียนวัดบางสาย อำเภอบางน้ำเปรี้ยว จ.ฉะเชิงเทรา เวลาเรียนอยู่ห้องเดียวกัน นั่งโต๊ะเก้าอี้ติดกัน และไม่เคยห่างกันเลย พวกเธอชอบร้องเพลงเป็นชีวิตจิตใจ เป็นนักร้องรุ่นจิ๋วประจำโรงเรียน และได้ตระเวนประกวดร้องเพลงตามงานวัดต่าง ๆ จนเป็นที่เลื่องลือไปทั้งจังหวัด งานประกวดที่มีสองพี่น้องฝาแฝดคู่นี้เข้าร่วมจะมีคนตามแห่ไปดูไปเชียร์เต็มที่ เพราะตัวเล็ก ๆ หน้าตาเหมือนกัน และเสียงดีมากทั้งคู่ สองพี่น้องได้รางวัลจากการประกวด กรรมการต้องยกธงขาวยอมแพ้ความเก่ง และขอร้องไม่ให้เข้าประกวดเพราะจะไม่คนกล้าเข้าแข่งด้วย ทั้งคู่จึงต้องร้องเพลงโชว์แทน และก็ได้รางวัลมากมายทุกเวที ต่อมา พ่อและพี่ชายชื่อบุญทิ้ง โสธรบุญ เห็นแววน้องสาว จึงพาไปฝากกับครูสุรพล สมบัติเจริญ จนครูรับไว้เป็นลูกสาวบุญธรรมทั้งคู่ ทั้งยังรักเมตตาไว้ใจให้อยู่ในบ้านอีกต่างหาก ครูสุรพลฝึกให้ละอองดาว-สกาวเดือน ร้องเพลงจนเก่ง นำขึ้นเวทีร้องเพลงและเล่นละครเพลงได้จนกลายเป็นแม่เหล็กประจำวงดนตรีสุรพล สมบัติเจริญ หลังจากที่ผ่องศรี วรนุช ลาออกจากวงไปแล้ว ทั้งคู่จึงเหมือนกับแก้วตาดวงใจที่ครูได้กลับคืนมา ครูจึงแต่งเพลงป้อนให้ร้องอัดแผ่นเสียงจนโด่งดังมาก
ตัวอย่างผลงาน
สาวท่ายาง, สาวนครชัยศรี , หมั่นไส้(แก้สุรพล) , อย่าลืมดำเนิน(แก้สุรพล) , เสียงตอบจากเวียดนาม(แก้สุรพล สมบัติเจริญ) , สวนแตงสะอื้น , ไม่มีทางดัง(แก้กังวาลไพร) , รักฉันแล้วอย่ารักใครอีกนะ , จับปลาสองมือ , รักแท้จากกัมพูชา , อยากกลับบ้านนา , รักของชาวดิน , บางรักไม่ลวง , สาวแม่กลอง , ค่าของคนจน ,ฝนมาน้ำตาหลั่ง เป็นต้น
อย่าลืมสามพราน, แน่ต้องมาขอ(แก้ศรีไพร) , ฮักน้องบ่ต้องมีเงินแต่ง , ไม่มีใครรักคุณเท่าฉัน , ด่วนสายใต้ , สาวลาดบัวหลวง , เพลงรักลูกทุ่ง(คู่ศักดิ์ชาย) , แย่จริงๆ , ไม่เชื่ออีกแล้ว, รักไม่มีน้ำยา , มนต์รักเมืองใต้ , เด็กชาวนา , ลูกชาวนา , มีแต่ขาดทุน , ลาแล้วกรุงเทพ , ถึงคุณร้ายฉันก็รัก , กล้าๆกลัวๆ เป็นต้น
เด็กท้องนา, สอนน้อง , ใจเดียวกัน , ปัญหามีคู่ , น้องหวงพี่หึง , ดูให้แน่ เป็นต้น
ประเทศญี่ปุ่นในโอลิมปิกฤดูร้อน 2016
ประเทศญี่ปุ่น เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติญี่ปุ่นเป็นผู้ทำหน้าที่ในการส่งนักกีฬาเข้าร่วมแข่งขันจำนวน 338 คน ใน 30 ชนิดกีฬา ผลการแข่งขันครั้งนี้ประเทศญี่ปุ่นได้รับเหรียญรางวัลได้แก่ 12 เหรียญทอง 8 เหรียญเงิน และ 21 เหรียญทองแดง รวมทั้งหมด 41 เหรียญ
กรีฑา
ผลการแข่งขันดังนี้ :
มินนา ฟอน บาร์นเฮลม์
มินนา ฟอน บาร์นเฮลม์ (Minna von Barnhelm) เป็นละครตลกจาก กอตโธลด์อีเฟรมเลสซิง (Gotthold Ephraim Lessing) แบ่งเป็นห้าฉาก ละครนี้เกิดในช่วงสงครามเจ็ดปีและได้นำมาแสดงครั้งแรกในวันที่ 30 กันยายน ค.ศ. 1767 ผลงานของ แลสซิ้งชิ้นนี้เป็นหนึ่งในละครตลกที่มีความสำคัญในวรรณกรรมเยอรมัน
เนื้อเรื่อง
ละครเรื่องนี้เริ่มหลังสงครามเจ็ดปี นายพลฟอน เทลฮายม์ (von Tellheim) ถูกปลดออกจากตำแหน่ง เนื่องจากมีข้อสงสัยว่านายพลทุจริตรับสินบนจากข้าศึกมา จึงมารอที่เบอร์ลินกับเด็กรับใช้ยูทส์ (Just) เพื่อรอรับการพิพากษา การถูกกล่าวหาว่า ในสงครามได้รับสินบนจากข้าศึก เพื่อที่ให้ข้าศึกที่แพ้ เสียค่าเสียหายน้อยที่สุดนั้น กินใจและทำให้เทลฮายม์เสียใจมาก เนืองจากเทลฮายม์เป็นคนที่สุจริต มีคุณธรรม และรักศักดิ์ศรีมาก การทำที่ทำให้ถูกกล่าวนี้เกิดขึ้น เพราะฟอนเทลฮายม์เห็นใจผู้พ่ายศึกและเรียกค่าเสียหายที่ต่ำที่สุด แม้ว่าเทลฮายม์เลือกอัตราต่ำที่สุด แต่ซัคเซน (Sachsen) ก็ไม่สามารถจ่ายได้ในขณะนั้น เทลฮายม์จึงออกเงินให้ก่อน หลังจากสงครามจบแล้วและเทลฮายม์ต้องการเอาพันธบัตรไปแลกกับกระทรวง ก็ถูกกล่าวหาทุจริต กระทรวงจึงยึดเงินและฟ้องเทลฮายม์ ด้วยเหตุนี้เทลฮายม์จึงขาดเงิน
มินนา ฟอน บาร์นเฮลม์ คู่หมั้นของเทลฮาย์ ซึ่งรู้จักกันในสงคราม ตามหาคู่หมั่นตัวเอง เนื่องจากว่าเทลฮายม์ไม่ได้กลับไปหาและไม่ทราบว่าเทลฮายม์ถูกข้อกล่าวหา เธอจึงเดินทางมาเบอร์ลิน เพื่อถามหาที่อยู่เทลฮายม์ที่กระทรวงกับลุงของเธอ แต่เกิดอุบัติเหตุกับรถม้า ลุงจึงให้มินนาเดินทางมาก่อน ซึ่งทำให้มินนากับเด็กรับใช้(เป็นเพื่อนตั้งแต่เด็ก)มาถึงเบอร์ลินก่อน พอมาถึงเบอร์ลินแล้ว ก็หาที่พัก แต่โรงแรมเต็มไปหมดทุกที่ มีเพียงโรงเตี๊ยมที่เดียวที่ว่าง แต่ห้องที่ใหญ่ๆและสวยๆหมดแล้ว แต่เถ้าแก่ย้ายผู้พักให้ จึงได้ห้องใหญ่
ภายหลังนี้เป็นการสรุปฉากเท่านั้น
ฉากที่ 1
ในขณะเดียวกัน เทลฮายม์ได้กลับมาโรงแรมที่พักและเนืองจากยังไม่ได้จ่ายค่าห้อง เถ้าแก่จึงย้ายให้ไปอยู่ห้องเล็กๆ ยูทส์เคืองเถ้าแก่มาก หาว่าเถ้าแก่หน้าเงินและว่าเถ้าแก่อย่างรุนแรง เถ้าแก่พยายามแก้ตัว โดยบอกว่าจะปล่อยให้ผู้เช่าใหม่อยู่ในห้องเล็กๆได้อย่างไร แต่เทลฮายม์กลับไม่ติดใจเท่าไหร่ สาเหตุที่เถ้าแก่ไม่ไล่เทลฮายม์ออกจากโรงแรมก็คือ ในขณะที่เก็บห้องได้พบเงินในจำนวนมาก ซึ่งไม่รู้ว่าเป็นเงินที่ลูกน้องฝากเทลฮายม์ไว้ ซึงเทลฮายม์ไม่ยอมใช้ ไม่นานต่อมาแม่ม่ายซึ่งมีลูกติดของผู้รับใช้เก่ามาหาเทลฮายม์ เพื่อมาชำระหนี้ตามคำสั่งเสียของสามีเธอ แม้ว่าเทลฮายม์มีปัญหาเรื่องเงิน แต่ก็ปฏิเสธที่จะรับเงิน โดยบอกว่าเทลฮายม์ต่างหากที่ติดหนี้สามีเธอและยังบอกเธอว่ากระทรวงยังต้องจ่ายเงินให้สามีเธออีก ให้เธอไปเรียกร้องได้
ฉากที่ 2
ในขณะเดียวกันมินนาก็ส่งเด็กรับใช้มาขอโทษและขอบคุณผู้เช่าของห้องก่อน เนื่องจากอุตสาห์สละห้องให้ เด็กร้บใช้ ฟรันซิสกา (Franziska) มาหาเถ้าแก่ เพื่อถามหาที่อยู่ ซึ่งเถ้าแก่ได้ชี้ไปยังยูทส์และบอกว่าเขาเป็นเด็กรับใช้ของเจ้าของห้อง ซึ่งในขณะนั้นนั่งอยู่ตรงนั้น ตอนนี้ผู้ชมถึงรู้ว่าคนที่ถูกเชิญย้ายห้องก็คือเทลฮายม์นั้นเอง ฟรันซิสกาถามยุทส์ แต่ยูทส์ไม่ยอมบอก ฟรันซิสกาจึงให้ฝากบอกคำขอบคุณ
หลังจากฟรันซิสกากลับมาที่ห้องแล้ว เถ้าแก่ก็ได้มาสอบถามข้อมูล ซึ่งเป็นระเบียบจากตำรวจในสมัยนั้น ภายหลังการสอบถามเถ้าแก่โชว์แหวนวงหนึ่งให้เห็น ซึ่งคล้ายกับแหวนของมินนามากที่เธอใส่อยู่ ซึ่งมีเทลฮายม์จำนำกับเถ้าแก่ไว้ก่อนหน้านั้น เพื่อชำระค่าห้อง มินนาเห็นว่าเป็นแหวนของคู่หมั้น จึงได้เก็บไว้และให้เถ้าแก่ไปตามคู่หมั้นเธอมา แต่ยูทส์ไม่ยอมไปตาม แต่จะบอกให้แทลฮายม์ให้ทราบว่ามีคนอยากพบ
เทลฮายม์มาหาผู้ที่ขอบคุณตามมารยาท โดยไม่รู้ว่าผู้ที่ขอบคุณนั้นเป็นคู่หมั้นของตัวเอง เมื่อเจอแล้วก็กระโดดเข้าหา แต่สักพักก็ปฏิเสธ โดยอ้างว่าขาดความเหมาะสม เนื่องจากเขาเป็นคนจน คนพิการ(มือข้างขวาเป็นอัมพาตเพราะสงคราม)และออกไปจากห้อง
ฉากที่ 4
ระหว่างการนัดเจอกับแทลฮายม์ มีคนมาหาแทลฮายม์ ซึงนำข่าวมาบอกแทลฮายม์ว่ามีการพิจารณาว่าเข้าใจผิด แทลฮายม์พ้นโทษหมดทุกประการ ส่วนเงินที่เรียกร้องจะได้เต็มจำนวน เมื่อมินนาได้รับข่าวนี้ ก็ต้องการเอาคืนบ้าง โดยบอกแทลฮายม์ว่า เนื่องจากเธอไม่ยอมแต่งงานกับคนที่ลุงเธอเสนอและเธอรักแทลฮายม์คนเดียว แล้วนี้แทลฮายม์ก็ไม่รักเธออีก เธอจึงถูกตัดออกจากมรดก เธอจึงคืนแหวนมั้นที่เธอให้แทลฮายม์คืนให้แทลฮายม์ โดยที่แทลฮายม์ไม่รู้ว่าเป็นแหวนของตัวเอง
ฉากที่ 5
แทลฮายม์รู้สึกผิด จึงไม่สนใจเรื่องศักดิ์ศรีตัวเอง รีบไปยืมเงินจากแวร์เนอร์ เพื่อจะแต่งงานและใช้ชีวิตกับมินนา แวร์เนอร์ซึงทราบข่าวว่าแทลฮายม์จะได้เงินจากกระทรวงคืน บอกให้แทลฮายม์รู้ แทลฮายม์ไม่ต้องการรอจึงให้เอาเงินไปให้ยูทส์ เพื่อไปไถ่แหวนหมั้นที่เคยจำนำไว้ออกมา ไม่นานฟรันซิสกาก็ได้เจอแทลฮายม์ ซึ่งฟรันซิสกาหาว่าแทลฮายม์ใจร้าย แม้แต่แหวนหมั้นก็ยังไม่ใส่เลย ซึงแทลฮายม์อ้างว่าลืมใส่ แทลฮายม์มาพบมินนา เพื่อจะบอกว่าพ้นโทษแล้วและขอเธอแต่งงาน ขอให้เธอรับแหวนหมั้นนั้นคืน แต่มินนาไม่ยอมรับแหวนคืน จึงกลับไปเอาแหวนหมั้น ซึงได้เจอยุทส์ ซึ่งรายงานว่าแหวนหมั้นที่เคยจำนำไว้ถูกมินนาไถ่ไปแล้ว ซึ่งทำให้แทลฮายม์คิดว่าที่มินนามานั้น มาเพื่อที่จะถอนหมั้นเฉยๆเลยโกรธ
การยกย่อง
หลังจากที่เริ่มแรกมีปัญหาในการนำแสดง เนื่องจากปัญหากับกรมเซ็นเซอร์ ละครชิ้นนี้ก็ได้แสดงไปทั่วประเทศที่ใช้ภาษาเยอรมัน เกอเธอได้ชมโดยกล่าวว่า " ein glänzendes Meteor. Es machte uns aufmerksam, daß noch etwas Höheres existierte, als wovon die damalige schwache literarische Epoche einen Begriff hatte.“ เหมือนดาวตกที่ประกาย ซึ่งทำให้เราเห็นว่า ยังมีอะไรที่สูงกว่ายุควรรณกรรมที่แย่ที่ผ่านมา(ความหมายโดยประมาณ)
การนำแสดง
ถึงทุกวันนี้ (ปี 2010) มินนา ฟอน บาร์นเฮลม์เป็นละครที่แสดงมากที่สุดในเยอรมัน ตั้งแต่เดือนมกราคม ปีค.ศ. 2005 สามารถชมได้ที่เบอร์ลิน นำแสดงโดยมาทิน่า เกแด็ก ( Martina Gedeck) ในบทมินนา อูลริค มาดเท็ส (Ulrich Matthes)ในบทแทลฮายม์
นอกจากนั้นยังมีการทำมิวสิคเคล (musical) ประพันธ์โดยมิคคาเอล วิลเด้นฮายน์ (Michael Wildenhain) วางแผนโดย คลาวส์ วากเนอร์ (Klaus Wagner)ดนตรีโดยคอนสตันทิน เวคเคอร์ (Konstantin Wecker) และ นิโคลัส เคมเมอร์(Nicolas Kemmer)นำแสดงครั้งแรกวันที่ 2 ธันวาคม ค.ศ. 2000 ถึงวันที่ 7 เมษายน ค.ศ. 2001 ทั้งหมด 22 ครั้ง
ทฤษฎีสี
ในวิชาทัศนศิลป์ ทฤษฎีสี เป็นการแนะแนวทางปฏิบัติสำหรับผสมสีและผลทางตาของการผสมสีบางอย่าง มีนิยาม (หรือหมวดหมู่) ของสีโดยอาศัยวงล้อสี ได้แก่ แม่สี สีทุติยภูมิและสีตติยภูมิ แม้หลักการทฤษฎีสีปรากฏครั้งแรกในงานเขียนของเลออน บัตติสตา อัลแบร์ตี (ประมาณ ค.ศ. 1435) และสมุดบันทึกของเลโอนาร์โด ดา วินชี (ประมาณ ค.ศ. 1490) ประเพณี "ทฤษฎีสี" เริ่มจริง ๆ ในคริสต์ศตวรรษที่ 18 เดิมเป็นการโต้เถียงแบบยึดพรรคพวกเกี่ยวกับทฤษฎีสีของไอแซก นิวตัน (Opticks, 1704) และธรรมชาติของแม่สี นับแต่นั้น มีการพัฒนาเป็นประเพณีศิลปินอิสระและมีการอ้างอย่างผิวเผินถึงการวิเคราะห์เคมีของสี (colorimetry) และทัศนวิทยาศาสตร์ (vision science)
แม่สี (Primary Color)
คือสามสีขั้นต้น ที่เมื่อผสมกันก็จะทำให้เกิดสีอื่นๆต่อไป แม่สี ได้แก่ สีแดง สีเหลือง และสีน้ำเงิน
สีขั้นที่ 2 (Secondary Color)
สีที่เกิดจากแม่สีผสมกันในอัตราส่วนที่เท่ากัน จะทำให้เกิดสีใหม่ 3 สี ได้แก่ สีแดง ผสมกับ สีเหลือง ได้ สีส้ม (Orange) สีแดง ผสมกับ สีน้ำเงิน ได้ สีม่วง (Purple) สีเหลือง ผสมกับ สีน้ำเงิน ได้ สีเขียว (Green)
สีขั้นที่ 3 (Tertiary Color)
สีที่เกิดจาก แม่สี ผสมกับ สีขั้นที่ 2 ในอัตราส่วนที่เท่ากัน จะได้สีอื่นๆ อีก 6 สี คือ สีแดง ผสมกับ สีส้ม ได้ สีส้มแดง (Vermillion) สีแดง ผสมกับ สีม่วง ได้ สีม่วงแดง (Magenta) สีเหลือง ผสมกับ สีเขียว ได้ สีเขียวเหลือง (Chartreuse) สีน้ำเงิน ผสมกับ สีเขียว ได้ สีเขียวน้ำเงิน (Teal) สีน้ำเงิน ผสมกับ สีม่วง ได้ สีม่วงน้ำเงิน (Violet) สีเหลือง ผสมกับ สีส้ม ได้ สีส้มเหลือง (Amber)
สีคู่ตรงข้าม (Complementary Color)
คือ สีที่อยู่ตรงข้ามกันบนวงล้อสี หรือวิธีการจับคู่ง่ายๆ ก็คือการลากเส้นจากสีหนึ่งไปตรงๆ เส้นนั้นไปบรรจบที่สีใดสองสีนั้นก็เป็นคู่ตรงข้ามกัน
รางวัลโนเบล
รางวัลโนเบล (Nobelpriset; Nobel Prize) เป็นรางวัลประจำปีระดับนานาชาติ ซึ่งจัดโดยคณะกรรมการสแกนดิเนเวีย พิจารณาผลงานวิจัยและความอัจฉริยะและความเชี่ยวชาญที่โดดเด่น หรือสร้างคุณประโยชน์ให้กับมนุษยชาติ ทั้งในด้านวิทยาศาสตร์และวัฒนธรรม ตามเจตจำนงของอัลเฟรด โนเบล นักเคมีชาวสวีเดน ผู้ประดิษฐ์ไดนาไมท์ โดยก่อตั้งขึ้นครั้งแรกในปี ค.ศ. 1895 แต่การมอบรางวัลในสาขาฟิสิกส์ สาขาเคมี สาขาสรีรวิทยาหรือการแพทย์ สาขาวรรณกรรม และสาขาสันติภาพ เริ่มมอบรางวัลครั้งแรกในปี ค.ศ. 1901
การมอบรางวัลโนเบลสาขาสันติภาพจัดขึ้นที่เมืองออสโล ประเทศนอร์เวย์ ส่วนสาขาอื่น ๆ จัดที่เมืองสต็อกโฮล์ม ประเทศสวีเดน ผู้ได้รับรางวัลโนเบลในแต่ละสาขานั้นถือว่าเป็นเกียรติยศสูงสุดในสาขาวิชาชีพนั้น ๆ
การมอบรางวัลโนเบลจัดขึ้นเป็นประจำทุกปี ในวันที่ 10 ธันวาคม โดยผู้พระราชทานคือ สมเด็จพระราชาธิบดีแห่งราชอาณาจักรสวีเดน ถึงแม้ว่าบางปีรางวัลบางสาขาอาจไม่มีการตัดสิน แต่มีข้อกำหนดว่าระยะการเว้นการมอบรางวัลต้องไม่เกิน 5 ปี สำหรับผู้ได้รับรางวัลจะได้รับเหรียญรางวัลโนเบล ใบประกาศเกียรติคุณ เงินรางวัลประมาณ 10 ล้านโคร์นหรือประมาณ 44 ล้านบาท
ประวัติ
รางวัลโนเบลเป็นความตั้งใจก่อนเสียชีวิตของ อัลเฟรด โนเบล (Alfred Nobel) นักเคมีชาวสวีเดน ผู้คิดค้นระเบิดไดนาไมต์ ซึ่งรู้สึกเสียใจจากการที่ระเบิดของเขาถูกนำไปใช้ในการคร่าชีวิตมนุษย์ เขาจึงมอบ 94% ของทรัพย์สินมาให้เป็นเงินทุนในรางวัลโนเบล 5 สาขา (เคมี, การแพทย์, วรรณกรรม, สันติภาพ และฟิสิกส์)
สำหรับสาขาเศรษฐศาสตร์นั้น ได้เพิ่มเข้ามาเมื่อ พ.ศ. 2512 (ค.ศ. 1969) โดยธนาคารแห่งชาติสวีเดน โดยชื่ออย่างเป็นทางการคือ Bank of Sweden Prize in Economic Sciences in Memory of Alfred Nobel (รางวัลธนาคารกลางสวีเดน สาขาเศรษฐศาสตร์ ในความทรงจำถึง อัลเฟรด โนเบล) หรือเรียกสั้น ๆ ว่า Nobel Memorial Prize in Economics โดยผู้ตัดสินรางวัลคือ Royal Swedish Academy of Sciences. เนื่องจากรางวัลนี้ไม่ได้อยู่ในความตั้งใจก่อนเสียชีวิตของ อัลเฟรด โนเบล ดังนั้นจึงไม่ได้รับเงินรางวัลจากมูลนิธิโนเบล แต่ได้รับเงินจากธนาคารกลางสวีเดน อย่างไรก็ตาม รางวัลโนเบลสาขาเศรษฐศาสตร์มีศักดิ์และสิทธิ์เท่ากับรางวัลในสาขาอื่น ๆ การมอบรางวัลนี้ ก็จะมอบในวันเดียวกันกับรางวัลโนเบลสาขาอื่น โดยมีกษัตริย์สวีเดนเป็นผู้มอบตั้งแต่ปี 1902 เป็นต้นมา ได้รับเหรียญตรา และจำนวนเงินเท่าเทียมกัน ซึ่งในตอนแรกนั้นกษัตริย์ออสการ์ที่ 2 แห่งสวีเดนทรงไม่เห็นด้วยที่จะให้มีการมอบรางวัลที่สำคัญสูงสุดระดับประเทศนี้ให้กับคนต่างชาติ แต่สุดท้ายพระองค์ก็ทรงเปลี่ยนพระทัยเนื่องจากทรงเล็งเห็นว่ารางวัลที่สำคัญนี้จะสร้างชื่อเสียงให้กับประเทศ
สหพันธ์ฟุตบอลลิเบีย
สหพันธ์ฟุตบอลลิเบีย (الاتحاد الليبي لكرة القدم, Libyan Football Federation, หรือ LFF) เป็นหน่วยงานที่กำกับดูแลฟุตบอลในประเทศลิเบีย มีสำนักงานใหญ่ตั้งอยู่ที่ตริโปลี ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศลิเบียรวมถึงฟุตบอลทีมชาติลิเบีย
กลุ่มภาษาอาเจะฮ์-จาม
กลุ่มภาษาอาเจะฮ์-จาม (Aceh-Chamic languages) เป็นกลุ่มของภาษาที่ใกล้เคียงกันซึ่งใช้พูดในบริเวณแผ่นดินใหญ่และหมู่เกาะของเอเชียตะวันออกเฉียงใต้ ประกอบด้วยภาษาอาเจะฮ์และกลุ่มภาษาจาม การแยกจากกันระหว่างสองกลุ่มนี้เกิดขึ้นนานมากแล้ว จากฐานข้อมูลคำศัพท์พื้นฐานของตระกูลภาษาออสโตรนีเซียน พบความเชื่อมโยงระหว่างกลุ่มภาษาอาเจะฮ์-จามและภาษามอเกลนราว 70%
ดรีมเลิฟเวอร์ (เพลงมารายห์ แครี)
"ดรีมเลิฟเวอร์" (Dreamlover) เป็นเพลงที่เขียนและโปรดิวซ์โดย นักร้องชาวอเมริกัน มารายห์ แครี เดฟ ฮอลล์และวอลเตอร์ อฟานาซีฟ และเป็นเพลงในอัลบั้มชุดที่ 4 ของมารายห์ แครี ชุด Music Box (1993) เพลงนี้ทางโคลัมเบียเรเคิดส์ได้ให้อฟานาซีฟทำให้เพลงดูเบาลง เนื่องจากต้นฉบับการผลิตเพลงจะดูหยาบและสดใสเกินไป โดยได้ใช้แซมเพิล ของเพลวงอีโมชันส์ ที่ชื่อ "Blind Alley" เขียนโดยเดวิด พอร์เตอร์ แต่ได้ใช้แฮมมอนด์ออร์แกนแทน โดยเนื้อหาเป็นภาพชายในฝัน
เพลงนี้เป็นซิงเกิ้ลแรกของอัลบั้ม Music Box ออกในช่วงไตรมาสที่ 3 ของปี 1993 และเป็นแนวทางของแครีที่ใช้การแซมพลิงในซิงเกิ้ลถัด ๆ มาของเธออย่างเพลง "Fantasy" (1995), "Honey" (1997) and "Heartbreaker" (1999) เพลงถูกเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยี่ยม แต่พ่ายให้กับเพลง "I Will Always Love You" ของวิตนีย์ ฮูสตัน แต่ยังได้รับรางวัลบีเอ็มไอป็อปอวอร์ด
ปอนด์ พัพพีส์ (ละครโทรทัศน์ พ.ศ. 2529)
ปอนด์ พัพพีส์ (Pound Puppies) เป็นการ์ตูนทีวีแอนิเมชันของประเทศสหรัฐ ผลิตโดย แฮนนา-บาร์เบรา โปรดักชั่น อิงจากสายของเล่นโดย โตนกา ออกอากาศทางช่องเอบีซี ฉายตอนแรกเมื่อวันที่ 13 กันยายน พ.ศ. 1986 ถึงวันที่ 19 ธันวาคม พ.ศ. 1987
ขีปนาวุธทิ้งตัวติดเรือดำน้ำ
ขีปนาวุธทิ้งตัวติดเรือดำน้ำ หรือ ขีปนาวุธทอดตัวติดเรือดำน้ำ (Submarine-launched ballistic missile หรือ SLBM) เป็นขีปนาวุธทิ้งตัวที่ติดตั้งและสามารถปล่อยจากเรือดำน้ำได้ ปัจจุบันได้มีการพัฒนาจนสามารถบรรทุกหัวรบกลับสู่ชั้นบรรยากาศชนิดแยกเป้าโจมตีได้ หรือ MIRV ได้อีกด้วย โดยแต่ละหัวรบเป็นหัวรบนิวเคลียร์ที่สามารถกำหนดเป้าโจมตีแยกค่างหากจากกันได้ ระยะทำการของขีปนาวุธทิ้งตัวติดเรือดำน้ำในปัจจุบัน มีความใกล้เคียงกับขีปนาวุธข้ามทวีป ซึ่งมีระยะทำการมากกว่า 5500 km
ประวัติ
แนวคิดการปล่อยขีปนาวุธจากเรือดำน้ำได้รับการพัฒนาขึ้นในช่วงท้ายของสงครามโลกครั้งที่สอง และทวีความเข้มข้นขึ้นในยุคสงครามเย็น เรือดำน้ำโจมตีชั้นซูลู (Zulu-class submarine) ของสหภาพโซเวียตประสบความสำเร็จในการปล่อยขีปนาวุธติดเรือดำน้ำ R-11FM จากการยิงใต้น้ำได้เป็นครั้งแรกของโลกในปี ค.ศ. 1955. ทางฝั่งกองทัพเรือสหรัฐอเมริกาเริ่มต้นจากการปรับปรุงขีปนาวุธจูปิเตอร์ของกองทัพบก แต่ภายหลังหันมาพัฒนาจรวดเชื้อเพลิงแข็งซึ่งมีขนาดเล็กกว่า และเหมาะกับการติดตั้งในเรือดำน้ำมากกว่า. หัวหน้าฝ่ายปฏิบัติการกองทัพเรือสหรัฐ (Chief of Naval Operations) ในขณะนั้นจึงทุ่มทรัพยากรทางการวิจัยของกองทัพเรือเพื่อพัฒนาขีปนาวุธแบบเชื้อเพลิงแข็ง "โพลาริส" ขึ้น และประสบความสำเร็จในการยิงขีปนาวุธ โพลาริส-เอ1 จากเรือดำน้ำติดตั้งขีปนาวุธทิ้งตัวพลังงานนิวเคลียร์ (SSBN) ยูเอสเอส จอร์จ วอชิงตัน (SSBN-598) เมื่อเดือนธันวาคม ค.ศ. 1959. ในระยะแรกขีปนาวุธโพลาริสมีระยะโจมตีอยู่ในพิสัยกลาง คือ ราว 1900 km แต่พอถึงปลายทศวรรษที่ 1960 กองทัพเรือสหรัฐสามารถพัฒนาจรวดโพลาริสรุ่นใหม่ (โพลาริส-เอ3) ซึ่งมีรัศมีปฏิบัติการถึง 4600 km เป็นผลสำเร็จ. ด้วยเหตุนี้ขีปนาวุธทิ้งตัวติดเรือดำน้ำ (SLBMs) ของอเมริกาทั้งหมดจึงใช้เทคโนโลยีจรวดเชื้อเพลิงแข็งมาจวบจนปัจจุบัน
เทพบุตรทรนง
เทพบุตรทรนง (挑戰; The Rough Ride) เป็นละครชุดฮ่องกง ผลิตโดยสถานีโทรทัศน์ "ทีวีบี" นำแสดงโดย เหลียงเฉาเหว่ย และ องเหม่ยหลิง โดยออกอากาศครั้งแรกในปีพ.ศ. 2528 กลายเป็นละครฮิตในปีนั้น ไม่เพียงเพราะพล็อตเรื่องดีและนักแสดงนำที่แข็งแกร่ง แต่ยังเป็นเพราะนางเอกของเรื่อง องเหม่ยหลิง ฆ่าตัวตายในระหว่างการออกอากาศ ซึ่งทำให้ผู้ชมลืมไม่ลง
เนื้อเรื่อง
โจว เจี้ยนหง (เหลียง เฉาเหว่ย) เติบโตมากับพ่อถึง 2 คนที่อ้างว่าเป็นพ่อที่แท้จริง แต่เนื่องจากแม่ของเขาเสียชีวิตตั้งแต่ยังเล็ก ดังนั้นเขาเลยไม่ทราบว่าใครเป็นพ่อที่แท้จริงของเขากันแน่ หลังจากจบการศึกษาจากมหาวิทยาลัย "จีฮานอง" เขาได้งานที่เหมาะกับเขาใน บริษัท เครื่องประดับและพยายามอย่างหนักเพื่อจะทำงานให้บรรลุผลสำเร็จ แต่การดำเนินงานในการเจรจาธุรกิจเขากลับพบว่าผู้บังคับบัญชาและเพื่อนร่วมงานของเขาบางคนได้หาประโยชน์จาก บริษัท เขาจึงร้องเรียนต่อประธานบริษัท Yang Zhaoan ( Guan Haishan ) ต่อมาเขาถูกชื่นชมมากและการงานก็เจริญก้าวหน้าอย่างรวดเร็ว
โจวเจี้ยนหง ได้พบกับตำรวจสาว "เซี่ยปี้ฮว๋า" (อง เหม่ยหลิง) และทนายความหญิง หลินเชี่ยวเหวิน (เฉิน หมิ่นเอ๋อ) และ "กง ติงเหว่ย" (หลี่ เหลี่ยงเหว่ย) ที่อยู่นอก Zhao'an ได้เรียนรู้เกี่ยวกับ Shaowen ผ่านการแนะนำ Jianhong และกระตือรือร้นแสวงหาการติดตามในเวลาเดียวกัน Shaowen รู้ Jianhong ฉันยอมรับว่าตัวเองเป็นคนสนิทดังนั้นฉันจึงยอมรับความรักของ Tianwei อย่างไรก็ตามการพัฒนาทางอารมณ์ระหว่าง Jianhong, Bihua, Tianwei และ Shaowen ก็พัวพัวและพันกัน Zhao'an พบว่า Jianhong เป็นหลานชายของเขาและรู้สึกตื่นเต้นมากเขาตัดสินใจที่จะปลูกฝังให้เขาไปรับ บริษัท เครื่องประดับในอนาคตเรื่องนี้บอกกับลูกชาย Yang Zhijian ว่าเขาโกรธมากดังนั้นเขาต้องการให้ Jianhong ออกและเขาต้องล้างคนต่างด้าว ใช้อำนาจในการยึดอำนาจ
ผลตอบรับ
ละครเรื่องนี้เป็น ละครแนวสากลยุคใหม่ เรื่องที่ 2 ในชีวิตการแสดงของ องเหม่ยหลิง และเป็นการเจอกันครั้งแรกของเธอ และ เหลียงเฉาเหว่ย หลังจากที่ทั้งสองคนต่างจับมือลงนามเซ็นต่อสัญญา 5 ปี กับทางค่ายทีวีบี
ในช่วงแรกของการเปิดตัวละครออนแอร์เรื่องนี้ลงสู่จอทีวีในเกาะฮ่องกง ผลตอบรับกลับไม่ได้รับความสนใจจากคนดูเท่าที่ควร เนื่องจากปัญหาของทีมเขียนบทที่เขียนบทบาทของ องเหม่ยหลิง ออกมาที่ดูไม่เหมือนบุคลิกของ ตำรวจหญิง จนกระทั่งเธอได้ออกมาให้สัมภาษณ์กับทางสื่อว่า เธอเล่นไปตามบทบาทที่ได้รับจากผู้เขียนบท ที่ต้องการให้มีความแตกต่างจาก บทตำรวจหญิง ในเรื่องอื่น ๆ
หลังจากนั้นได้มีข่าวว่า เธอถูกเรียกเข้าไปพูดคุย กับผู้ใหญ่ทางต้นสังกัดทีวีบี และมีความเห็นว่าจะไม่ให้ องเหม่ยหลิง เล่นละครแนวสากลสักพัก เพราะเธอเหมาะกับละครแนวโบราณ และแนวสากลย้อนยุค มากกว่า
แต่แล้วในวันที่ 14 พฤษภาคม 2528 ช่วงที่กำลังออนแอร์ละครเรื่องนี้อยู่ ก็ได้เกิดโศกนาฏกรรมขึ้นมา เมื่อ ดาราสาวชื่อดัง องเหม่ยหลิง นางเอกของเรื่อง ได้ตัดสินใจฆ่าตัวตาย โดยการรมแก๊สในห้องพัก จากปัญหาความรักที่ไม่สมหวัง ทำให้ละครสากลชุดนี้ เรตติ้งพุ่งกระฉูดขึ้นมากลายเป็นที่นิยมและถูกจดจำ จากแฟนละครมากที่สุดอีกเรื่องหนึ่งของเธอ
การฉายซ้ำในฮ่องกง
ได้มีการรีรัน 2 ครั้ง ที่ฮ่องกง ช่วงเวลา 14.15 ถึง 15.15 น.
ออกอากาศในไทย
ละครเรื่อง เทพบุตรทรง ออกอากาศครั้งแรกในไทยทางช่อง 3 หลังจาก องเหม่ยหลิง เสียชีวิตครบรอบ 1 ปี เมื่อวันที่ 15 พฤกษาคม พ.ศ. 2529 (1986) - 9 กรกฎาคม พ.ศ. 2529 (1986) เวลา 21.30-22.30 น. (จันทร์-ศุกร์)
มีการรีรันซ้ำอีกครั้งในรอบดึกทางช่อง 5 ในปีพ.ศ. 2532 (1989) จันทร์-ศุกร์ ช่วงเวลา 22.00-23.00 น. (โดยปกติถ้ารีรันซ้ำผ่านทางช่องเดียวกันจะออกอากาศครั้งที่ 2 ในเวลาเย็น แต่ละครเรื่องนี้ออกอากาศครั้งที่สองคนละช่องจากครั้งแรก จึงออกอากาศครั้งที่สองในตอนกลางคืน)
นกเงือกสีน้ำตาลคอขาว
นกเงือกสีน้ำตาลคอขาว (Austen's brown hornbill, Brown hornbill; ) เป็นนกเงือกที่พบในทางตะวันออกเฉียงเหนือของประเทศอินเดียและภาคใต้ของจีนลงไปทางใต้จนถึงตอนใต้ของเวียดนามและภาคเหนือของไทย บ่อยครั้งที่ถูกจัดเป็นชนิดย่อยของนกเงือกสีน้ำตาล เป็นนกที่อาศัยอยู่ในป่าลึกที่มีระดับความสูงจากระดับน้ำทะเล 700 เมตร ไม่ได้อยู่ใกล้ชายป่า
นกเงือกสีน้ำตาลคอขาวจัดเป็นนกเงือกขนาดกลาง สีน้ำตาล มีสีขาวที่ปลายหาง ตัวผู้มีแก้มและลำคอสีขาว ปากสีครีมอ่อน ส่วนล่างสีน้ำตาลแดง ไม่มีขนปกคลุมใต้ปีก ตัวเมียมีขนาดเล็กกว่าตัวผู้ หัวและลำคอสีน้ำตาลหรือดำ จะงอยปากยาวมีสีน้ำตาลหรือดำ กินผลไม้และสัตว์ขนาดเล็กเป็นอาหาร อาศัยอยู่กันเป็นฝูง ฝูงละ 2-15 ตัว
นกเงือกสีน้ำตาลคอขาว ถือเป็นนกเงือกที่มีขนาดไม่ใหญ่นัก จึงสามารถมีลูกในโพรงรังครั้งหนึ่งได้หลายตัว นอกจากนี้แล้วลูกนกที่เกิดจากพ่อแม่นกในปีก่อน ๆ จะมีพฤติกรรมกลับมาช่วยพ่อแม่นกเลี้ยงลูกอีกด้วย
พื้นที่สงวนชีวมณฑลป่าสักห้วยทาก
พื้นที่สงวนชีวมณฑลป่าสักห้วยทาก (อังกฤษ: Hauy Tak Teak Biosphere Reserve) เป็นพื้นที่สงวนชีวมณฑลในประเทศไทย ตั้งอยู่ที่อำเภองาว จังหวัดลำปาง
ประวัติ
จากคำบอกเล่าของผู้เฒ่าผู้แก่ ทำให้ทราบว่า ในสมัยอดีตเมื่อยังไม่มีไฟฟ้าใช้ ถนนพหลโยธินซึ่งเป็นถนนสายหลักของประเทศ ที่ทอดแนวยาวผ่านพื้นที่แห่งนี้ยังเป็นถนนแคบๆ คดโค้งไปตามขอบเขา ในแต่ละวันจะมีรถยนต์วิ่งผ่านเพียงไม่กี่คัน ชาวบ้านส่วนใหญ่ใช้รถจักรยานสองล้อ (รถถีบ) เป็นยานพาหนะ และใช้เกวียนเทียมวัวหรือความเป็นยานพาหนะขนส่ง วิถีชีวิตของชาวบ้านมีการดำรงชีพอย่างเรียบง่าย แบบพอเพียง จัดหาเท่าที่พออยู่พอกิน สภาพภูมิอากาศมีฝนตกต้องตามฤดูกาลในลำห้วยสายสำคัญๆทุกสายจะมีน้ำไหลสม่ำเสมอทั้งปีมีสัตว์น้ำชุกชุม ในป่ามีต้นไม้ใหญ่น้อยหนาแน่น และต่างก็ได้ทำหน้าที่ดีที่สุดในระบบนิเวศของตนเอง ส่งผลให้สภาพแวดล้อมของพื้นที่อยู่ในสภาวะที่ดีตลอดมา ส่วนองค์ประกอบอื่นๆ เช่นสัตว์ป่าก็มีมากมาย ผู้เฒ่าบางท่านยังจำได้ดีว่าในครั้งนั้นขณะนอนหลับอยู่ที่บ้านยังได้ยินเสียงของสัตว์ป่าหลายชนิด เช่น เสือโคร่ง เก้ง มาปลุกให้ตื่นยามดึกถึงหน้าบ้าน
คุณค่าของการเป็นแหล่งศึกษาวิจัยที่สำคัญได้นำไปสู่การประกาศเป็นพื้นที่สงวนชีวมณฑลเมื่อ พ.ศ. 2520 เป็นพื้นที่สงวนชีวมณฑลลำดับที่ 3 ของประเทศไทย พื้นที่สงวนชีวมณฑลป่าสักห้วยทาก ในปัจจุบันมีความสำคัญในด้านการอนุรักษ์ทางชีวภาพ และให้ความรู้ทางด้านวิชาการหลายแขนง กล่าวคือ เป็นแหล่งอนุรักษ์ความหลากหลายทางชีวภาพ สมควรคงไว้ซึงระบบนิเวศที่สมบูรณ์ เป็นแหล่งศึกษาการเปลี่ยนแปลงธรรมชาติ ตลอดจนการศึกษาการเปลี่ยนแปลงของธรรมชาติ ตลอดจน เป็นการศึกษารูปแบบการใช้ที่ดินตามจารีต ประเพณีของท้องถิ่น นอกจากนี้ พื้นที่แห่งนี้ยังเป็นต้นน้ำลำธารที่สำคัญของแม่น้ำยม เป็นแหล่งผลิตเมล็ดพันธุ์ไม้หลายชนิด โดยเฉพาะเมล็ดไม้สัก เป็นป่าสาธิตที่มีประวัติคู่กับการพัฒนาวิชาการจัดการป่าไม้ในปประเทศไทยตั้งแต่ยุคการทำไม้สู่ยุคของการจัดการป่าไม้อย่างยั่งยืน
ยูเนสโก ได้ประกาศขึ้นทะเบียนป่าสักห้วยทากให้เป็นพื้นที่สงวนชีวมณฑลของโลก นับเป็นพื้นที่สงวนชีวมณฑลลำดับที่ 3 ของเมืองไทยเมื่อปี พ.ศ. 2520
ที่ตั้งและอาณาเขต
พื้นที่สงวนชีวมณฑลป่าสักห้วยทาก ตั้งอยู่ในท้องที่ตำบลบ้านหวด และตำบลบ้านโป่ง อำเภองาว จังหวัดลำปาง อยู่ห่างจากจังหวัดลำปางไปตามถนนพหลโยธิน ช่วงลำปาง-พะเยาประมาณ 50 กิโลเมตร มีเนื้อที่ประมาณ 184,000 ไร่ ครอบคลุมพื้นที่บางส่วนของหน่วยงานป่าไม้หลายหน่วย ได้แก่ หน่วยจัดการสาธิตแม่หวด อุทยานแห่งชาติถ้ำผาไท สวนป่าห้วยทาก สวนรุกขชาติห้วยทาก สวนป่าสบพลึง สวนป่าห้วยพร้าว หน่วยป้องกันรักษาป่าที่ ลป.30 (แม่โป่ง) และหน่วยป้องกันรักษาป่าที่ ลป. 31(แม่หวด)
สภาพพื้นที่ป่า
พื้นที่ส่วนใหญ่อยู่ภายใต้การดูแลของกระทรวงทรัพยากรธรรมชาติและสิ่งแวดล้อม (ป่าสงวนแห่งชาติ สวนป่า และพื้นที่เตรียมการประกาศอุทยานแห่งชาติ) มีเนื้อที่ประมาณ 184,000 ไร่ (294.4 ตารางกิโลเมตร) ประกอบด้วยผืนป่าหลายสภาพ ได้แก่
สัตว์ป่า
สัตว์ป่าชนิดต่างๆเท่าที่สำรวจพบในปัจจุบันได้แก่
วีเชปสก์
วีเชปสก์ (Ві́цебск, ; Витебск; וויטעבסק; Vitebskas; Witebsk) เป็นเมืองในประเทศเบลารุส ตั้งอยู่ใกล้ชายแดนประเทศรัสเซีย เป็นเมืองหลักของแคว้นวีเชปสก์ ใน ค.ศ. 2004 มีประชากร 342,381 คน ทำให้เป็นเมืองที่ใหญ่ที่สุดเป็นอันดับที่ 4 ของประเทศ เป็นเมืองศูนย์กลางอุตสาหกรรมที่สำคัญผลิตเครื่องมือกล มีโบสถ์สร้างในสมัยกลางหลายแห่ง
วีเชปสก์ได้รับการกล่าวถึงครั้งแรกเมื่อ ค.ศ. 1021 เป็นศูนย์กลางการค้าและเมืองสำคัญของรัฐอิสระเป็นเวลานานประมาณ 200 ปี ใน ค.ศ. 1320 ตกอยู่ใต้การปกครองของลิทัวเนีย และตกอยู่ใต้การปกครองของโปแลนด์ในคริสต์ศตวรรษที่ 16 ต่อมาอยู่ใต้การปกครองของรัสเซียภายหลังการแบ่งโปแลนด์ครั้งแรกใน ค.ศ. 1772 และถูกเยอรมนีเข้ายึดครองในสงครามโลกครั้งที่สองระหว่าง ค.ศ. 1941–1944 และได้รับความเสียหายหนักจากสงคราม
จัน ดารา (ภาพยนตร์ พ.ศ. 2544)
จัน ดารา เป็นภาพยนตร์ไทยดัดแปลงจากนิยายเรื่อง เรื่องของจัน ดารา ซึ่งอุษณา เพลิงธรรม เขียนลงพิมพ์เป็นตอน ๆ ในหนังสือพิมพ์ตั้งแต่ปี 2507 ถึงปี 2509 มีนนทรีย์ นิมิบุตร กำกับ และไท เอ็นเตอร์เทนเมนต์ ออกฉายเมื่อวันที่ 28 กันยายน พ.ศ. 2544 มีเนื้อหาทำนองนาฏกรรมเชิงสังวาส ว่าด้วยความสัมพันธ์ของครอบครัวหนึ่ง ทั้งที่เป็นความรักฉันญาติมิตร ความรักฉันชู้สาว และความเคียดแค้นชิงชัง ชนิดที่ตัวละครแต่ละตัวล้วนเป็นกระจกสะท้อนพฤติกรรมของกันและกัน
เนื้อเรื่อง
ในต้นพุทธทศวรรษที่ 2460 ดารา พิจิตรวานิช หญิงสาววัยสิบแปดปี เดินทางจากพระนครไปเมืองพิจิตร แต่ถูกจอม คนรักของวาด กับพวกอีกจำนวนหนึ่ง ร่วมกันข่มขืนกระทำชำเราจนตั้งครรภ์ บิดาของดาราจึงว่าจ้างให้หลวงวิสนันทเดชาสมรสกับดาราเพื่อรักษาเกียรติยศของวงศ์ตระกูล โดยยกบ้านและที่ดินให้เป็นการแลกเปลี่ยน
ดาราเสียชีวิตทันทีที่คลอดบุตร หลวงวิสนันทเดชาจึงโทษว่าทารกนั้นเป็นต้นเหตุให้ภริยาถึงแก่ความตาย และตั้งชื่อให้ว่า จัน-จัญไร วิสนันท์ เวลานั้น วาดเดินทางจากพิจิตรมาร่วมพิธีศพดารา และพบว่าจันเป็นที่รังเกียจของบ้านวิสนันท์ ประกอบกับรู้สึกผิดที่คนรักของตนเป็นต้นเหตุให้เกิดเคราะห์กรรมครั้งนี้ วาดจึงยอมเป็นภริยาของหลวงวิสนันทเดชา เพื่อจะได้เลี้ยงดูจันอย่างใกล้ชิดจนตลอดรอดฝั่ง วาดกับหลวงวิสนันทเดชานั้นมักสมสู่กันแม้อยู่ต่อหน้าจัน จันจึงชิงชังหลวงวิสนันทเดชาที่ได้เป็นเจ้าของวาด เพราะเขาก็ใจปฏิพัทธ์วาดผู้เป็นน้าอยู่เช่นกัน ฝ่ายหลวงวิสนันทเดชากับวาดนั้นมีบุตรด้วยกันหนึ่งคน คือ วิไลเรข วิสนันท์ หรือแก้ว ซึ่งหลวงวิสนันทเดชารักประดุจแก้วตาดวงใจ
แต่หลวงวิสนันทเดชานั้นเป็นเสือผู้หญิง ในระหว่างที่วาดตั้งครรภ์วิไรเลขอยู่ หลวงวิสนันทเดชาจึงเริ่มสนองกามคุณของตน โดยร่วมประเวณีกับสตรีมากหน้าหลายตาเป็นนิตย์ แม้ว่าอยู่ต่อหน้ารูปดารา ภริยาผู้ล่วงลับ ก็ตาม ทว่า เมื่อเห็นรูปภริยาคราใดก็ให้นึกโกรธจันขึ้นมาเรื่อยไป หลวงวิสนันทเดชาจึงมักกระทำทารุณต่อจันและไม่เอาใจใส่เลี้ยงดูจัน ทั้งยังอบรมสั่งสอนให้แก้วจงเกลียดจงชังจันด้วย เป็นเหตุให้จันเกิดความสงสัยว่า ชะรอยหลวงวิสนันทเดชาจะมิใช่บิดาที่แท้จริงของตน
ต่อมา บุญเลื่อง หญิงสาวผู้มักมากในกามารมณ์และเป็นภริยาเก่าของหลวงวิสนันทเดชา ย้ายกลับเข้ามาอาศัยในบ้านวิสนันท์ และหญิงผู้นี้เองที่สอนให้จันได้รู้เพศรสเป็นครั้งแรก ในเวลานั้น จันยังได้พบไฮซินธ์ หญิงสาววัยสิบหกปี บ่อยครั้ง ณ โรงเรียนสอนภาษาอังกฤษภาคค่ำในพระนคร และจันหลงรักเธอจนหมดหัวใจ ไฮซินธ์จึงเป็นผู้สอนให้จันได้รู้สึกถึงความรักอันบริสุทธิ์เป็นครั้งแรก
วันหนึ่ง แก้วซึ่งรักอยู่กับเคน กระทิงทอง บุตรของคนรับใช้ในบ้าน กำลังจะร่วมประเวณีกัน จันมาพบเข้าและสำคัญว่าเคนล่วงละเมิดแก้วอยู่ จึงเข้าไปช่วยเหลือ ประจวบกับที่บรรดาผู้หลักผู้ใหญ่ในบ้านได้ยินเสียงร้องและติดตามมาพบเข้า แก้วซึ่งรังเกียจจันอยู่แล้วจึงฟ้องว่า จันล่อลวงตนมากระทำทางเพศ เคนจึงเข้ามาช่วยเหลือ หลวงวิสนันทเดชาฟังแล้วก็โกรธเป็นอันมาก และขับไล่จันออกจากบ้านวิสนันท์ จันจึงไปอาศัยอยู่ที่บ้านญาติข้างมารดา ณ เมืองพิจิตร และได้ทราบความจริงเกี่ยวกับกำเนิดของตนว่า ดารา มารดานั้น ถูกรุมโทรม โดยที่จอม ผู้ชำเราคนแรก ถูกพวกพ้องสังหารตายทันทีหลังจากได้ชำเราดารา ส่วนพวกพ้องที่เหลือหลังจากได้ข่มขืนกระทำชำเราดาราแล้ว ก็ถูกเจ้าพนักงานตำรวจติดตามมาวิสามัญฆาตกรรมจนสิ้นเช่นกัน จึงไม่อาจทราบได้แน่ชัดว่า แท้จริงแล้วบิดาของจันเป็นผู้ใด จันจึงให้รู้สึกว่า ชีวิตตนช่างมืดมนนัก และครุ่นคำนึงถึงแต่ไฮซินธ์
ไม่กี่ปีให้หลัง หลวงวิสนันทเดชาสมจรกับแก้วผู้เป็นบุตร และแก้วตั้งครรภ์ เพื่อธำรงเกียรติยศของวงศ์ตระกูล หลวงวิสนันท์เดชาจึงสั่งให้วาดไปเรียกจันกลับพระนคร แล้วเสนอให้จันรับเป็นบิดาของบุตรในครรภ์แก้วแทนตน จันตกลงโดยมีเงื่อนไขว่า หลวงวิสนันทเดชาต้องโอนบ้านและที่ดินให้แก่ตน ทั้งนี้ เพื่อชำระความแค้นเคืองที่ตนมีต่อหลวงวิสนันทเดชามาตั้งแต่เยาว์วัย หลวงวิสนันทเดชารับคำอย่างเสียมิได้ เมื่อสมประสงค์แล้ว จันก็รุดไปหาไฮซินธ์ แต่พบว่าไฮซินธ์จากโลกนี้ไปแล้วเพราะไข้รากสาดน้อย ขณะที่วาดเมื่อเห็นว่าเรื่องราวทั้งหลายคลี่คลายลงด้วยดีแล้วก็ลาไปบวชเป็นนางชีอยู่ที่เมืองนครสวรรค์โดยไม่สึกอีก
เวลานั้นเอง แก้วให้กำเนิดบุตรชายหนึ่งคน แต่เพราะทารกนั้นเกิดจากการร่วมประเวณีในหมู่ญาติ จึงมีภาวะโง่เขลาเบาปัญญาอย่างที่สมัยใหม่เรียกว่า ปัญญาอ่อน และจันตั้งชื่อให้ทารกนั้นว่า ปรีย์-อัปรีย์ วิสนันท์ แก้วเสียใจ และเริ่มมีความสัมพันธ์ทางเพศกับบุญเลื่อง เมื่อจันทราบเข้า ก็ข่มขู่ให้เธอมีบุตรกับเขา แต่แก้วมิยินยอม เพราะใจยังจงเกลียดจงชังจัน จันจึงข่มขืนกระทำชำเราเธอกระทั่งเธอตั้งครรภ์ อย่างไรก็ดี แก้วไม่ต้องการให้กำเนิดบุตรของจัน จึงให้บุญเลื่องช่วยทำให้ตนตกเลือดจนแท้ง
เมื่อสภาพการณ์ในบ้านเป็นเช่นนี้ จันจึงใฝ่หาความสุขทางกามคุณแต่ถ่ายเดียว โดยร่วมประเวณีกับสาวใช้ แม้กระทั่งเบื้องหน้ารูปดารา มารดาผู้วายชนม์ของตน ทำนองเดียวกับที่หลวงวิสนันทเดชาได้กระทำมาแล้วทั้งสิ้น อยู่มาวันหนึ่ง หลวงวิสนันทเดชามาพบเห็นจันกับบุญเลื่องกำลังสมสู่กัน ก็ให้รู้สึกเจ็บช้ำไปทั้งกายใจถึงกับล้มลงและเป็นอัมพาต จันจึงเริ่มตั้งคำถามแก่ตนเองว่า เป็นไฉนตนถึงไม่สามารถหลุดพ้นจากวัฏจักรตัณหาราคะทำนองเดียวกับที่หลวงวิสนันทเดชาก่อขึ้น ที่สุดแล้ว เรื่องก็ให้คำตอบว่า เพราะจันเป็นหน่อเนื้อของดาราผู้ถูกรุมโทรมนั่นเอง
การเผยแพร่
จัน ดารา เริ่มฉายเมื่อวันที่ 25 พฤษภาคม 2544 ในงานฉายรอบปฐมทัศน์ มีผู้คนมาร่วมมากมาย และนนทรีย์ นิมิบุตร กล่าวเปิดงาน ความตอนหนึ่งว่า "ภาพยนตร์เรื่องนี้ ไม่ได้เน้นไปด้านเซ็กส์ แต่จะเน้นไปที่การให้ข้อคิดเกี่ยวกับผลจากกามารมณ์มากกว่า"